CELEX: 32007R0233
Language: lt
Date: 2007-03-02 00:00:00
Title: 2007 m. kovo 2 d. Komisijos reglamentas (EB) Nr. 233/2007, nustatantis nuo 2007 m. kovo 3 d. taikomus importo muitus tam tikriems lukštentiems ryžiams

3.3.2007   
            
            
               LT
            
            
               Europos Sąjungos oficialusis leidinys
            
            
               L 65/9
            
         
      KOMISIJOS REGLAMENTAS (EB) Nr. 233/2007
   2007 m. kovo 2 d.
   nustatantis nuo 2007 m. kovo 3 d. taikomus importo muitus tam tikriems lukštentiems ryžiams
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1) ir ypač į jo 11a straipsnį,
   kadangi:
   
               (1)
            
            
               Remdamasi kompetentingų institucijų pateiktais duomenimis, Komisija pažymi, kad importo licencijos lukštentų ryžių, žymimų KN kodu 1006 20, išskyrus Basmati ryžių importo licencijas, importui per laikotarpį nuo 2006 m. rugsėjo 1 d. iki 2007 m. vasario 28 d., buvo išduotos 352 809 tonų kiekiui. Todėl KN kodu 1006 20, kitiems nei Basmati ryžiams, žymimiems lukštentiems ryžiams taikomas importo muitas turėtų būti iš dalies pakeistas.
            
         
               (2)
            
            
               Taikoma muito norma turi būti nustatyta per dvi dienas nuo prieš tai nurodyto laikotarpio pabaigos, todėl reikėtų, kad šis reglamentas įsigaliotų nedelsiant,
            
         PRIĖMĖ ŠĮ REGLAMENTĄ:
   1 straipsnis
   KN kodu 1006 20 žymimiems lukštentiems ryžiams taikomas importo muitas yra 65,00 EUR už toną.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. kovo 2 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 270, 2003 10 21, p. 96. Reglamentas su paskutiniais pakeitimais, padarytais Reglamentu (EB) Nr. 797/2006 (OL L 144, 2006 5 31, p. 1).